**\_\_. tétel: Az állásinterjú**

Az állásinterjú a (potenciális) munkavállaló és a (leendő) munkaadó első formális, szervezeti szintű találkozása abból a célból, hogy hozzájáruljon a jelölt munka- és szervezeti alkalmasságának megítéléséhez. Az állásinterjún a munkaadó igyekszik felmérni, hogy képes lesz-e a jelentkező elvégezni a rábízott munkát, kellően motivált-e, be tud-e illeszkedni a vállalatba?

A munkaadók többnyire az önéletrajz és a motivációs levél alapján hívják be azokat a jelölteket, akiket ígéretesnek találnak.

**Felkészülés az interjúra**

Az interjúra érdemes felkészülni, a következők alapján:

- Gyűjtsünk minél több információt a cégről, ismerje meg honlapját.

- Olvassuk át újra az álláshirdetésüket, hogy tudja pontosan a megpályázott pozícióval kapcsolatos elvárásokat.

- Készüljünk fel arra, hogyan fogja bemutatni magát folyamatos, összeszedett mondatokban. Gondoljuk, át mit szeretne elmondani a múltról, jelenről, jövőbeni tervekről.

- Készítsük össze a dokumentumokat, amikre szükség lehet: oklevél, nyelvvizsgák, erkölcsi bizonyítvány stb.

**Személyes megjelenés, viselkedés**

A személyes megbeszélésnél nem csak a nyelvi kommunikáció fontos, hanem a nonverbális közlések is, ezért figyelni kell a megjelenésre és a testbeszédre is. Fontos, hogy ne öltözzünk kihívóan. Próbáljunk meg az adott cég imidzséhez méltóan felöltözni. Egy hölgynél fontos, hogy a dekoltázs ne legyen túlzottan ki és a szoknya mérete is megfelelő legyen. A sminkkel sem szabad túlzásba esni, előnyös ha szolid, természetes sminket készítünk. Az állásinterjú során figyeljünk, hogy helyes testtartással üljünk. Ha szoknyába vagyunk vigyázzunk arra, hogy keresztbe tett lábakkal üljünk. Figyeljünk a beszédünkre; ne beszéljünk csúnyán, próbáljunk meg kerülni a ponygola fogalmazást, a szlenges kifejezéseket. Legyünk határozottak és magabiztosak. A kérdésekre próbáljunk megfelelő válaszokat adni. Ne beszéljünk felesleges dolgokról. Próbáljunk meg nyíltak lenni, ne úgy kelljen kihúzni belőlünk a szavakat.

**Felvételi beszélgetés**

Figyeljünk rá, hogy ne késsünk el. Az interjúztató nevét mindenképpen jegyezzük meg. Legyünk udvariasak, de ne vigyük túlzásba. Próbáljunk meg – a körülményekhez képest – lazának tűnni. A beszélgetés során nézzünk a felvételiztető szemébe. Ne tegezzük le az interjúztatót. Testtartásunkkal, tekintetünkkel, mimikánkkal, gesztikulációnkkal értékes plusz információkat nyújtunk az interjúztatónak (pl. arról is, mennyire vagyunk őszinték vagy feszültek), illetve segítjük a pozitív benyomás kialakulását.

 A felvételi beszélgetésen a következő kérdéskörök kerülhetnek elő:

Magánélet, család; az önéletrajzban leírtak tisztázása; a munkaadóval kapcsolatos ismeretek; személyiség, önismeret, munkatársakhoz való viszony; kompetenciák, képességek; fizetési igények, elvárások. Kerülni kell a vallási, politikai, és a túlzottan személyes kérdéseket. Nem szabad rosszat mondani az előző munkahelyről, munkatársakról.

\_

Feladatok:

A Kisalföld újság egy csornai tudósítót keres, amire te is jelentkeztél. Az önéletrajzod és a motivációs leveled elküldése után behívtak személyes elbeszélgetésre. Mondd el, hogy hogyan készülsz fel az állásinterjúra!

Megoldás

* *Felkeresed az újság honlapját, kigyűjtöd a fontos információkat, pl.: ki a szerkesztő, főszerkesztő, tulajdonos.*
* *Elolvasol több számot, és meggondolod, hogy te milyen cikkeket szeretnél írni az újságba, mik az elképzeléseid.*
* *Átolvasod az álláshirdetést, és átgondolod, hogy mennyiben felelsz meg az elvárásoknak, miket tartasz erősségeidnek, és mik a gyenge pontjaid. Fogalmazd meg, hogy miért szeretnél a Kisalföldnél dolgozni.*
* *Tervezd meg, hogy mit mondanál el magadról, hogyan mutatnád be magadat, mik a terveid a közeljövőre, és hová szeretnél eljutni 5 év múlva.*
* *Gondold át, hogy mik a fizetési igényeid, és milyen bérek kívüli juttatások fontosak számodra (szabadság, cafatéria, továbbtanulási lehetőségek).*
* *Készítsd össze azokat az iratokat, amikkel végzettségedet bizonyíthatod, és amikre szükség lehet (ha kérik, akkor erkölcsi bizonyítvány, jogosítvány, ha korábban már írtál cikkeket, azt is érdemes elvinni), valamint személyi igazolványt, lakcímkártyát, TB- és Adókártyát.*